Onderwysdepartement ondersoek vraag oor ‘sepies’ in eksamenDie departement van onderwys het ŉ ondersoek van stapel gestuur na ŉ vraag oor sepiekarakters wat in ŉ graad 9-vraestel verskyn het. Die Star berig dat die vraag in die Kuns en Kultuur gemeenskaplike take vir assessering vraestel verskyn het en leerders gevra is om “twee van hul gunsteling sepies en drie karakters daarin te noem”. Die vraag was agt punte werd. ŉ Ontstoke ma het die departement van diskriminasie beskuldig, teen kinders wat nie toegang het tot ŉ televisie nie. ŉ Woordvoerder van die departement, Hope Mokgathle, sê dit is onder die aandag van die minister van basiese onderwys, Angie Motshekga, gebring. Sy sê in gevalle waar daar bevind word dat ‘n eksamenvraag leerders onregverdig benadeel het, sal hul punte aangepas word.